recursal/SuperWikiNEXT-32B huggingface dataset:
Τα **ψιλά γράμματα** είναι λιγότερο αισθητή εκτύπωση μικρότερη από την πιο εμφανή μεγαλύτερη εκτύπωση που συνοδεύει και αυτό που διαφημίζει ή περιγράφει ή περιγράφει εν μέρει ένα εμπορικό προϊόν ή υπηρεσία. Η μεγαλύτερη εκτύπωση που χρησιμοποιείται σε συνδυασμό με ψιλά γράμματα από τον έμπορο έχει συχνά το αποτέλεσμα να εξαπατά τον καταναλωτή να πιστεύει ότι η προσφορά είναι πιο συμφέρουσα από ό,τι πραγματικά είναι. Αυτό μπορεί να ικανοποιεί μια νομική απαίτηση που απαιτεί πλήρη γνωστοποίηση όλων (ακόμη και δυσμενών) όρων ή προϋποθέσεων, αλλά δεν προσδιορίζει τον τρόπο (μέγεθος, γραμματοσειρά, χρώμα, κλπ.) της γνωστοποίησης. Υπάρχουν ισχυρά στοιχεία που υποδηλώνουν ότι τα ψιλά γράμματα δεν διαβάζονται από την πλειοψηφία των καταναλωτών.

Τα ψιλά γράμματα μπορεί να λένε το αντίθετο από αυτό που λέει η μεγαλύτερη εκτύπωση. Για παράδειγμα, εάν η μεγαλύτερη εκτύπωση λέει «προεγκεκριμένο», τα ψιλά γράμματα μπορεί να λένε «υπόκειται σε έγκριση». Ειδικά στις φαρμακευτικές διαφημίσεις, τα ψιλά γράμματα μπορεί να συνοδεύουν ένα προειδοποιητικό μήνυμα, αλλά αυτό το μήνυμα συχνά εξουδετερώνεται από τις πιο εντυπωσιακές θετικές εικόνες και την ευχάριστη μουσική υπόκρουση (χάρμα οφθαλμών). Μερικές φορές οι τηλεοπτικές διαφημίσεις εμφανίζουν αστραπιαία κείμενο με ψιλά γράμματα σε δυσδιάκριτα χρώματα και για σύντομα χρονικά διαστήματα, καθιστώντας δύσκολη ή αδύνατη την ανάγνωση από τον θεατή.

Η χρήση ψιλών γραμμάτων είναι μια κοινή τεχνική διαφήμισης σε ορισμένους τομείς της αγοράς, ιδίως εκείνες των ειδικών προϊόντων ή των υπηρεσιών υψηλού περιθωρίου που δεν είναι ανταγωνιστικές με εκείνες της κύριας αγοράς. Η πρακτική, για παράδειγμα, μπορεί να χρησιμοποιηθεί για να παραπλανήσει τον καταναλωτή σχετικά με την τιμή ή την αξία ενός προϊόντος ή το θρεπτικό περιεχόμενο ενός προϊόντος διατροφής.

Παραπομπές
----------

1. ↑  Sullivan, Bob (26 Σεπτεμβρίου 2006). «Web site 'outs' fine print - The Red Tape Chronicles». MSNBC. Αρχειοθετήθηκε από το πρωτότυπο στις 13 Ιανουαρίου 2008.
2. ↑  Greenberg, Andy. «Who Reads The Fine Print Online? Less Than One Person In 1000». *Forbes*.
3. ↑  AG filing against BlueHippo

### Περαιτέρω ανάγνωση

* Sullivan, Missy (February 2012). «Attack of the Fine Print». *SmartMoney*. .

Εξωτερικοί σύνδεσμοι
--------------------

* mouseprint.org, μια συλλογή διαφημίσεων με ψιλά γράμματα
* PBS Frontline - The Secret History of the Credit Card
* AOL "health food" claims
* Fine print tricks used by car dealerships
Ο **Χριστόφορος**, γερμ.: Christopher von Ostfriesland (1569–1636) από τον Οίκο των Σίρκσενα ήταν ένας ευγενής της Ανατολικής Φρισίας και ιππότης του Χρυσόμαλλου Δέρατος. Υπηρέτησε ως κυβερνήτης του δουκάτου του Λουξεμβούργου στις Αψβουργικές Κάτω Χώρες.

Βιογραφία
---------

Ήταν ο τρίτος γιος του Έντσαρντ Β΄ κόμη της Ανατολικής Φρισίας και της Αικατερίνης των Βάσα, κόρης του Γουσταύου Α΄ της Σουηδίας. 

Μεγάλωσε ως Λουθηρανός, όμως μεταστράφηκε στον Καθολικισμό και το 1613 νυμφεύτηκε τη Λαμπερτίνα του Λιν (1593–1651).  Το 1619 χρίστηκε ιππότης του Χρυσόμαλλου Δέρατος από τον Φίλιππο Γ΄ της Ισπανίας και απέκτησε τη βαρονία του Βίλεμπρεκ στο δουκάτο της Βραβάντης.  Στις 8 Ιουνίου 1619 αγόρασε την κυριότητα του Σπόντιν στην κομητεία του Ναμύρ, η μεταφορά της οποίας επιβεβαιώθηκε σε αυτόν στις 12 Ιανουαρίου 1621. 

Διορίστηκε κυβερνήτης του δουκάτου του Λουξεμβούργου τον Απρίλιο του 1627 και έκανε την επίσημη είσοδό του στην πόλη του Λουξεμβούργου στις 8 Σεπτεμβρίου τον ίδιο χρόνο.  Διοίκησε τις δυνάμεις που πραγματοποίησαν το πραξικόπημα υπέρ των Αψβούργων στην Τρηρ στις 26 Μαρτίου 1635.   Απεβίωσε στις 19 Μαρτίου 1636 και τάφηκε στο παρεκκλήσιο της Κυρίας (Ημών) της ενοριακής εκκλησίας του Σπόντιν.  Δεν είχε κληρονόμους και άφησε τα πάντα στη σύζυγό του Λαμπερτίνα.

Οικογένεια
----------

Νυμφεύτηκε το 1613 τη Λαμπερτίνα του Λιν, κόρη του Λάμοραλ πρίγκιπα του Λιν. Δεν απέκτησαν απογόνους.

Βιβλιογραφικές αναφορές
-----------------------

1. ↑  Mr de Saint-Allais (ed.), *L'art de vérifier les dates des faits historiques, des chartes, des chroniques, et autres anciens monuments*, vol. 4 (Paris, 1819), p. 341. On Google Books.
2. ↑  Christophe Butkens, *Supplement aux Trophées tant sacrées que profanes du Duché de Brabant*, vol. 2 (The Hague, 1726), p. 108. On Google Books.
3. ↑  Rose-Marie Allard, "Rapport de mission relatif aux archives de la famille de Beaufort-Spontin conservées aux Archives de Žlutiče en Tchécoslovaquie — (deuxième partie)", *Bulletin de la Commission royale d'Histoire*, 162 (1996), pp. 171-173.
4. ↑  *Biographie nationale du pays de Luxembourg*, vol. 14 (Luxembourg, Imprimerie de la Cour Victor Buck, 1949), p. 527.
5. ↑  Christian von Stramberg, *Denkwürdiger und nützlicher Rheinischer Antiquarius: Mittelrhein*, part 2, vol. 1 (Koblenz, 1845), p. 356. On Google Books.
6. ↑  *Relation de la surprinse de la ville de Treves, par la direction de Monsieur le Comte d'Emdem, gouverneur du Duché et Pays de Luxembourg, arrivé le 26. de Mars 1635* (Douai, Imprimerie de la vefue Marc Wyon, 1635). On Google Books.
7. ↑  Corneille Stroobant, "Notice généalogique sur les Vicomtes de Leyde", *Annales de l'Académie Royale d'Archéologie de Belgique*, vol. 7 (1850), p. 216.
8. ↑  *Le Mausolée de la Toison d'or, ou Les tombeaux des chefs et des chevaliers du noble ordre de la Toison d'Or* (Amsterdam and Brussels, 1689), pp. 238-239. On Google Books.

Εξωτερικοί σύνδεσμοι
--------------------

* Bernd Warlich (6 Φεβρουαρίου 2011). «Emden und Ostfriesland, Christoph Graf von». *Der Dreißigjährige Krieg in Selbstzeugnissen, Chroniken und Berichten*.
Ο **Χαβιέρ Παστόρε** (20 Ιουνίου 1989) είναι Αργεντινός ποδοσφαιριστής ο οποίος αγωνίζεται ως μεσοεπιθετικός για λογαριασμό της Έλτσε και της εθνικής ομάδας της Αργεντινής.

Ο Παστόρε ξεκίνησε την καριέρα από την αργεντίνικη Ταγιέρες και το 2008 αποκτήθηκε από την Ουρακάν. Την επόμενη χρονιά αποκτήθηκε από την Παλέρμο για 4,7 εκατομμύρια ευρώ, η οποία τότε αγωνιζόταν στη Σέριε Α. Το 2011 αποκτήθηκε από την Παρί Σεν Ζερμαίν για 39,8 εκατομμύρια ευρώ. Κέρδισε πολυάριθμους εγχώριους τίτλους με τον σύλλογο, συμπεριλαμβανομένων πέντε πρωταθλημάτων, πριν αποκτηθεί από τη Ρόμα το 2018 για 24,7 εκατομμύρια ευρώ. Το 2021 αποκτήθηκε ως ελεύθερος από την Έλτσε.

Σε διεθνές επίπεδο, ο Παστόρε πραγματοποίησε το ντεμπούτο του με την εθνική αντρών το 2010, και έκτοτε πραγματοποίησε πάνω από 20 εμφανίσεις με το εθνόσημο. Ήταν μέλος της εθνικής στο Μουντιάλ 2010 και σε τρία Κόπα Αμέρικα, φτάνοντας σε δύο συνεχόμενους τελικούς στη δεύτερη, το 2015 και το 2016.

Παραπομπές
----------

1. ↑  (πολλαπλές γλώσσες) *Transfermarkt*. 55215. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 881ef58c.
3. ↑  (Ισπανικά) *Argentine Soccer Database*. 53283.
4. 1 2  «Zamparini: - la Repubblica.it». *Archivio - la Repubblica.it* (στα Ιταλικά). Ανακτήθηκε στις 6 Σεπτεμβρίου 2021.
5. ↑  «Pastore signs for AS Roma». *www.asroma.com* (στα Αγγλικά). Ανακτήθηκε στις 6 Σεπτεμβρίου 2021.
Το ψυχιατρείο York Retreat (περίπου 1796) χτίστηκε στο Γιορκ από τον Ουίλιαμ Τιουκ, έναν πρωτοπόρο της ηθικής θεραπείας για τους ψυχικά ασθενείς.
**Ψυχιατρείο**, ονομάζεται η ιατρική μονάδα που ειδικεύεται στη θεραπεία σοβαρών ψυχικών διαταραχών, όπως μείζονος κατάθλιψης, σχιζοφρένειας και διπολικής διαταραχής. Τα ψυχιατρεία ποικίλλουν σε μεγάλο βαθμό στο μέγεθος και την κατάταξή τους. Ορισμένα νοσοκομεία μπορεί να ειδικεύονται μόνον σε βραχυπρόθεσμη θεραπεία για ασθενείς με χαμηλό κίνδυνο. Άλλα μπορεί να ειδικεύονται στην προσωρινή ή μόνιμη φροντίδα των τροφίμων που, ως αποτέλεσμα ψυχολογικής διαταραχής, χρειάζονται συνεχή βοήθεια. Οι ασθενείς συχνά γίνονται δεκτοί σε εθελούσια βάση. Υπάρχουν, ωστόσο, περιπτώσεις όπου οι ψυχίατροι, βλέποντας ότι οι ασθενείς ενδέχεται να αποτελούν σημαντικό κίνδυνο για τον εαυτό τους ή για τους άλλους, αποφασίζουν ότι πρέπει να εγκλειστούν ακούσια.

Το σύγχρονο ψυχιατρείο εξελίχθηκε και τελικά αντικατέστησε το άσυλο. Η μεταχείριση των κρατουμένων στα παλαιότερα άσυλα ήταν μερικές φορές βάναυση και επικεντρωνόταν στον περιορισμό και την απομόνωση.  Με διαδοχικές μεταρρυθμίσεις και την εισαγωγή αποτελεσματικών θεραπειών βάσει επιστημονικών στοιχείων, τα περισσότερα σύγχρονα ψυχιατρικά νοσοκομεία δίδουν έμφαση στη θεραπεία και προσπαθούν, το κατά δύναμιν, να βοηθήσουν τους ασθενείς να ελέγξουν τη ζωή τους στον έξω κόσμο, με τη χρήση ενός συνδυασμού φαρμάκων και ψυχοθεραπειών. Εξαίρεση αποτελεί η Ιαπωνία και η Κίνα, όπου πολλά ψυχιατρικά νοσοκομεία εξακολουθούν να εφαρμόζουν περιορισμούς στους ασθενείς, δένοντάς τους στο κρεβάτι για μέρες ή ακόμη και μήνες.

Παραπομπές
----------

1. ↑  «mental disorder - Treatment of mental disorders | Britannica». *www.britannica.com* (στα Αγγλικά). Ανακτήθηκε στις 10 Φεβρουαρίου 2022.
2. ↑  «hospital - Mental health facilities | Britannica». *www.britannica.com* (στα Αγγλικά). Ανακτήθηκε στις 10 Φεβρουαρίου 2022.
3. ↑  «White House Intruder Put in Mental Ward». *New York Times*. June 1, 1995. .
4. ↑  Mahomed, Faraaz; Stein, Michael Ashley; Patel, Vikram (2018-10-18). «Involuntary mental health treatment in the era of the United Nations Convention on the Rights of Persons with Disabilities». *PLOS Medicine* (Public Library of Science (PLoS)) **15** (10): e1002679. doi:10.1371/journal.pmed.1002679. ISSN 1549-1676. PMID 30335757.
5. ↑  «Life Magazine». Αρχειοθετήθηκε από το πρωτότυπο στις 30 Νοεμβρίου 2012. Ανακτήθηκε στις 5 Απριλίου 2021.
6. ↑  «Life Magazine» (PDF). Αρχειοθετήθηκε από το πρωτότυπο (PDF) στις 30 Νοεμβρίου 2012. Ανακτήθηκε στις 5 Απριλίου 2021.
7. ↑  «Number of patients physically restrained at psychiatric hospitals soars». *The Japan Times Online*. 2016-05-09. .
Ο **Τίμων ο Φλιάσιος** ήταν σκεπτικός φιλόσοφος, που γεννήθηκε περί το 320/15 π.Χ. και πέθανε κατά το 230 π.Χ. Είναι μαθητής του Στίλπωνα, καθώς και του Πύρρωνα, ιδρυτή του σκεπτικισμού. Ο Τίμων ταξίδεψε στον Ελλήσποντο και αλλού, διδάσκοντας ρητορική και φιλοσοφία. Έχουν διασωθεί λίγα έργα του, τα περισσότερα εξ αυτών: κωμωδίες, δράματα και έπη.

Η Ζωή του
---------

Οι περισσότερες πληροφορίες που έχουν διασωθεί για τη ζωή του Τίμωνος, είναι γνωστές από τον Διογένη τον Λαέρτιο.

Σε νεαρή ηλικία χάνει τους γονείς του και ασχολείται με τον δραματικό χορό, αλλά, στη συνέχεια, αλλάζει γνώμη και φεύγει για τα Μέγαρα, κατευθυνόμενος προς στον Στίλπωνα. Επέστρεψε ξανά στην πόλη του, αφού υπήρξε μαθητής του Στίλπωνα, και νυμφεύτηκε. Κατόπιν, μαζί με τη γυναίκα του, πήγε στον Πύρρωνα, στην Ήλιδα. Εκεί, μαθήτευσε με τον Πύρρωνα, μέχρι που απέκτησε παιδιά. Τον πρωτότοκο γιο του, Ξάνθο, τον έκανε ιατρό και του κληροδότησε την περιουσία του. Ο Τίμων, ανήμπορος να εξασφαλίσει τα προς το ζην, κατέφυγε για τον Ελλήσποντο και την Προποντίδα. Όταν δίδαξε στην Χαλκηδόνα, ως σοφιστής, αυξήθηκε το κύρος του. Αφότου απέκτησε οικονομική άνεση, πορεύθηκε προς στην Αθήνα, όπου και παρέμεινε μέχρι και τον θάνατό του, ενώ πέρασε κι ένα μικρό διάστημα από τη Θήβα.

Ο Τίμων ανέπτυξε σχέσεις με σύγχρονούς του ποιητές όπως τον Αιτωλό, τον Άρατο, αλλά και επιφανείς όπως τον Αντίγονο, τον Πτολεμαίο, οι οποίοι τον τίμησαν και με το παραπάνω.

Το έργο του
-----------

Τα πεζά του έργα είναι άγνωστα. Η φήμη του προέρχεται από τα ποιήματά του, μεταξύ άλλων συνέθεσε έπη, σατιρικά, δράματα, 36 κωμωδίες. Περισσότερο γνωστά ήταν οι «*Σίλλοι*» του, στα οποία αφηγείται, ένα φανταστικό ταξίδι του στον Άδη. Από αυτό το έργο έχουν σωθεί 140 στίχοι.

Μεταξύ άλλων συνέγραψε και διδακτικά ποιήματα, φανταστικών παραστάσεων σε ελεγειακό μέτρο, με τίτλο «*Ινδαλμοί*» .

Πηγές
-----

* *Βασική Παγκόσμιος Εγκυκλοπαίδεια, ΧΑΡΗ ΠΑΤΣΗ*, τόμος 12. (σελ, 223) (1967)
* *Νεώτερον Εγκυκλοπαιδικόν Λεξικόν, "ΗΛΙΟΥ"*, τομος Το Αρχαίον Ελληνικόν Πνεύμα, (σελ, 525) (1975)
* ΔΙΟΓΕΝΗΣ ΛΑΕΡΤΙΟΣ Βίοι Φιλοσόφων Πύρρων και Τίμων Η γέννηση του Σκεπτικισμού, του Αγνωστικισμού και της θεωρίας της Σχετικότητας Αρχειοθετήθηκε 2016-04-17 στο Wayback Machine. (σελ, 24-25)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Σχολή σκεπτικών |
| --- |
|  |
| Πυρρώνειοι σκεπτικοί | 
* Πύρρων
* Τίμων ο Φλιάσιος
* Αινησίδημος
* Ζεύξις
* Αγρίππας ο Σκεπτικός
* Σέξτος ο Εμπειρικός
* Ανάξαρχος
 |
|  |
| Ακαδημαϊκοί σκεπτικοί | 
* Αρκεσίλαος (φιλόσοφος)
* Λακύδης
* Καρνεάδης ο Κυρηναίος
* Κλειτόμαχος ο Καρχηδόνιος
* Φίλων ο Λαρισαίος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 45102510
* **AA**: 135400
* LCCN: n91032219
* ISNI: 0000 0000 7860 2168
* GND: 119013967
* SELIBR: 97041
* SUDOC: 082115990
* BNF: cb12228056r (data)
* BIBSYS: 90777222
* ICCU: CFIV098236
* BNE: XX5559048

 |

 |
Το **χρωματοφωτόμετρο** είναι όργανο μέτρησης της έντασης του χρώματος ενός υλικού. Υπάρχουν δύο τύποι:

**Ο τύπος που μετρά το χρώμα με ανάκλαση του προσπιπτόμενου φωτός**. 
Ο τύπος αυτός εκτιμά το χρώμα όπως το ανθρώπινο μάτι. Χρησιμοποιείται στον έλεγχο των ελαιοχρωμάτων, των τροφίμων και γενικά αδιαφανών υλικών. Η οργανολογία του είναι απλή. Μια δέσμη λευκού φωτός προσπίπτει στο εξεταζόμενο αντικείμενο και κάποια φωτόμετρα ευαίσθητα σε διάφορα μήκη κύματος (χρώματα) μετράνε το ποσοστό ανάκλασης του κάθε χρώματος.

**Ο τύπος που μετρά το φως που διαπερνά το εξεταζόμενο υλικό**. Ο τύπος αυτός είναι ιδιαιτέρως χρήσιμος στα χημικά εργαστήρια, διότι μπορεί να χρησιμοποιηθεί για να μετρήσει την περιεκτικότητα εγχρώμων διαλυμάτων, αν και για ακριβέστερα αποτελέσματα χρησιμοποιείται το φασματοφωτόμετρο. Η οργανολογία του είναι πολύ απλή: Ένας λαμπτήρας που έχει σε σειρά ένα φίλτρο, συνήθως χρωματιστό γυαλί, ώστε να παρέχει χρωματιστό φως κατ΄ επιλογή του χειριστή, φωτίζει το προς εξέταση αντικείμενο. Πίσω από το αντικείμενο βρίσκεται ένα φωτόμετρο που μετρά πόσο φως πέρασε από το εξεταζόμενο σώμα.
Ο **Χρυσόστομος Μιχαηλίδης** είναι Έλληνας πρώην διεθνής ποδοσφαιριστής, γεννημένος στις 15 Ιανουαρίου 1975 στην Πτολεμαΐδα. Προέρχεται από τα τμήματα υποδομής του Εορδαϊκού Πτολεμαΐδας, με τον οποίο ξεκίνησε την καριέρα του. Επαίζε στην θέση του τερματοφύλακα. Έχει ύψος 1,90μ.

Βιογραφικό
----------

Ξεκίνησε από τον Εορδαϊκό Πτολεμαΐδας, με τον οποίο αγωνίστηκε από το 1982 ως 1997 στη Β΄ Εθνική, Γ΄ Εθνική και Δ΄ Εθνική. Στη συνέχεια πήρε μεταγραφή στην ΑΕΚ, όπου αγωνίστηκε ως το 2005, με διακοπή το β΄ μισό της σεζόν 2001-02 που δόθηκε δανεικός στον Εθνικό Αστέρα. Μετά την επιστροφή του έγινε βασικός στην ΑΕΚ αλλά δεν κατάφερε να κερδίσει κάποια κλήση στην Εθνική ομάδα. Με την ΑΕΚ κατέκτησε το Κύπελλο Ελλάδας το 2000 και αγωνίστηκε στο Τσάμπιονς Λιγκ και στο Κύπελλο ΟΥΕΦΑ σε 9 ματς συνολικά.

Το 2005 μεταγράφηκε στον Ατρόμητο Αθηνών, του οποίου υπήρξε βασικός τερματοφύλακας για έξι σεζόν, ως το 2011. Την περίοδο αυτή κλήθηκε στην Εθνική Ελλάδος και αγωνίστηκε σε ένα φιλικό με τη Φινλανδία στις 6/2/2008. Το 2010 κλήθηκε ξανά από τον Φερνάντο Σάντος και ήταν στην αποστολή σε δυο προκριματικούς αγώνες του ευρωπαϊκού πρωταθλήματος. Τη σεζόν 2011-12 ξεκίνησε στην Α.Ε. Λάρισα και από τον Ιανουάριο του 2012 εντάχθηκε στο δυναμικό του Πανιωνίου με συμβόλαιο ενάμισι έτους. Το ντεμπούτο του δεν ήταν πετυχημένο, αφού έγινε στον αγώνα κυπέλλου εκτός έδρας με τον Ολυμπιακό, στο οποίο ο Πανιώνιος ηττήθηκε με 0-4 και αποκλείστηκε.

Συνολικά μετράει 275 συμμετοχές σε όλες τις επίσημες διοργανώσεις και έχει σημειώσει ένα γκολ με πέναλτι σε αγώνα πρωταθλήματος.

### Τίτλοι

* 2000: Κύπελλο Ελλάδος (με την ΑΕΚ).

Καριέρα
-------

| Έτη | Σύλλογος | Συμμετοχές\* |
| --- | --- | --- |
| 1992-1997 | Εορδαϊκός | 23\*\* |
| 1997-2001 | ΑΕΚ | 10 |
| 2001-02 (β΄) | Εθνικός Αστέρας | 16 |
| 2002-2005 | ΑΕΚ | 36 |
| 2005-2011 | Ατρόμητος Αθηνών | 169 (1 γκολ) |
| 2011-12 (α΄) | Α.Ε. Λάρισα | 2 |
| 2011-12 (β΄) | Πανιώνιος | 4 |
| Έτη | Εθνική Ομάδα | Συμμετοχές |
| 2008 | Ελλάδα Ελλάδα ανδρών | 1 |

\*Συμμετοχές μόνο στο πρωτάθλημα.  

\*\*Δεν περιλαμβάνονται οι συμμετοχές του τη σεζόν 1996-97 στη Δ΄ Εθνική.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Super League 2010-2011, έκδοση Sportday
* Superleague, επίσημη ιστοσελίδα
* Στατιστικά σεζόν 2011-12 Αρχειοθετήθηκε 2012-05-02 στο Wayback Machine..
Για άλλες χρήσεις, δείτε: Υπεραξία (αποσαφήνιση).
Η **υπεραξία** (αγγλ. *goodwill*) μιας επιχείρησης προκύπτει από τη διαφορά που τυχόν παρατηρείται μεταξύ του κόστους επένδυσης σε αυτήν (σε μια πιθανή εξαγορά της), δηλαδή του χρηματικού αντιτίμου στο οποίο συμφωνείται η συναλλαγή και της εσωτερικής αξίας απόκτησης, δηλαδή της λογιστικής αξίας στην οποία αποτιμάται βάσει των βιβλίων της (εφαρμόζοντας το ποσοστό συμμετοχής στα Ίδια Κεφάλαιά της). Η υπεραξία αυτή μπορεί να προκύπτει από πιθανώς υποτιμημένα ή υπερτιμημένα στοιχεία του Ενεργητικού ή και των Υποχρεώσεων, ή να οφείλεται στην υπεραξία απόκτησης, δηλαδή τη φήμη και πελατεία.

Φήμη και Πελατεία
-----------------

Ο «αέρας» μίας επιχείρησης αναφέρεται στην επιπλέον αξία που μπορεί να έχει, λόγω της καλής φήμης, της πελατείας ή της θέσης και, κατ΄ επέκταση, το χρηματικό ποσό που αναλογεί σε αυτήν. Είναι μέγεθος το οποίο μπορεί να πωληθεί ή να αγοραστεί και τότε εγγράφεται στις οικονομικές καταστάσεις των συναλλασσομένων μερών. Ως «αέρας» χαρακτηρίζονται και οι μάρκες (brands) μιας επιχείρησης.

Αντιπαραβολή Εννοιών Λογιστικής και Marketing
---------------------------------------------

Συχνά τα Τμήματα Οικονομικών και Marketing αναφέρονται στην έννοια της υπεραξίας με διαφορετικές ερμηνείες. Στο χώρο της λογιστικής επικρατεί ο όρος της **Υπεραξίας Καθαράς Θέσης** (Goodwill Equity), ενώ στο χώρο του Marketing χρησιμοποιούν τον όρο Υπεραξία Μάρκας (Brand Equity). Στην πρώτη περίπτωση οι λογιστές αναφέρονται στη διαφορά που προκύπτει μεταξύ της αξίας συναλλαγής και της εσωτερικής λογιστικής αξίας της Καθαράς Θέσης (Στοιχεία Ενεργητικού-Υποχρεώσεις) που κατανέμεται σε υπερεκτιμημένα και υποεκτιμημένα στοιχεία και ό,τι περισσεύει λογίζεται ως φήμη και πελατεία, ενώ στη δεύτερη περίπτωση αναφέρονται στην επιπλέον αξία που διαφοροποιεί ένα προϊόν ή εταιρία που είναι επώνυμο-η από τα υπόλοιπα-ες ανώνυμα-ες προϊόντα και εταιρίες.

### Παραπομπές
Η **Νικολάια** (*Nicolaia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,605. Ανακαλύφθηκε το 1916 από τον Δανο-αμερικανό αστρονόμο Χόλγκερ Τίλε, που παρατηρούσε από το Μπέργκεντορφ του Αμβούργου, και πήρε το όνομά της από το δεύτερο όνομα του Δανού αστρονόμου και μαθηματικού Θόρβαλντ Νικολάι Τίλε, που ήταν ο πατέρας του Χόλγκερ Τίλε.

Μετά την ανακάλυψή της η Νικολάια χάθηκε, καθώς η τροχιά της δεν είχε προσδιορισθεί με κάποια ακρίβεια, και ταυτοποιήθηκε και πάλι 65 χρόνια αργότερα, το 1981, από το Ινστιτούτο Αστρονομικών Υπολογισμών της Χαϊδελβέργης ως το αντικείμενο 1978 RS5.

Φυσικά χαρακτηριστικά
---------------------

Τα φυσικά χαρακτηριστικά της Νικολάια είναι άγνωστα.

Παραπομπές
----------

1. ↑  *JPL Small-Body Database*. 2000843.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 842 Κέρστιν | 843 Νικολάια | 844 Λεοντίνη |
Η Χώρα του Βοΐνοβιτς στον χάρτη
Η **Χώρα του Βοΐνοβιτς** (*σερβικά: Велбуждско деспотство*) ήταν ένα από τα Σερβικά κρατίδια που εμφανίστηκαν κατά την διάλυση της Σερβικής Αυτοκρατορίας. Πήρε το όνομα του από τον Βόγισλαβ Βογίνοβιτς και την δημιούργησε το 1355, τον διαδέχτηκε ο ανιψιός του Νίκολα Αλτομάνοβιτς Βογίνοβιτς.

Ιστορία
-------

Πρώτος κυβερνήτης της ήταν ο δούκας Βόγισλαβ Βογίνοβιτς (περίπου 1355-1363), και αργότερα ο ανιψιός του Νίκολα Αλτομάνοβιτς Βοΐνοβιτς (1366-1373). Κατελάμβανε το δυτικό τμήμα της πρώην Σερβικής Αυτοκρατορίας, δηλαδή, οι περιοχές που περιλαμβάνει η σημερινή Σερβία , το βορειοδυτικό Μαυροβούνιο , νοτιοανατολική Βοσνία και Ερζεγοβίνη και νοτιοανατολική Κροατία. Ο Αλτομάνοβιτς αντιμετώπισε τη στρατιωτική συμμαχία των άλλων σερβικών κρατιδίων με αποτέλεσμα η χώρα του να διαλυθεί και να μοιραστεί.

Παραπομπές
----------

1. ↑  Ружа Ћук, Serbia and Venice in the 13 th and the 14 th centry, Том 23 књиге Посебна издања, Историјски институт, Београд, 1986, страна 81.
2. ↑  Миленко М. Вукићевић, Историја српскога народа у слици и речи, Нова штампарија Давидовић, 1912, страна 229.

Πηγές
-----

* *Историјски атлас, Геокарта*, Београд, 1999


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Земља Војиновића  της Σερβικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Η **Ιφιγένεια (Iphigenia)** είναι ένας μεγάλος και πολύ σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,84. Ανακαλύφθηκε το 1870 από τον Γερμανοαμερικανό αστρονόμο Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομα της ομώνυμης πριγκίπισσας της ελληνικής μυθολογίας.

Φυσικά χαρακτηριστικά
---------------------

Η μέση διάμετρος της Ιφιγένειας υπολογίσθηκε σε 72,2 χλμ. ενώ η μάζα της εκτιμάται σε 390 τρισεκατομμύρια τόνους. Η μέση επιτάχυνση της βαρύτητας στον ισημερινό της Ιφιγένειας εκτιμάται σε 2,02 cm/sec² (485 φορές ασθενέστερη από την αντίστοιχη γήινη), ενώ η μέση ταχύτητα διαφυγής υπολογίζεται σε 38,2 m/sec (138 χιλιόμετρα την ώρα).

Ο φασματικός τύπος της Ιφιγένειας είναι **C** (ανθρακούχος). Το γεωμετρικό άλβεδό της είναι 0,039 (δηλαδή η επιφάνειά της είναι πιο σκουρόχρωμη από ένα κομμάτι κάρβουνο), ενώ η μέση θερμοκρασία στην επιφάνειά της εκτιμάται σε 95 βαθμούς Κελσίου κάτω από το μηδέν.

Η Ιφιγένεια περιστρέφεται γύρω από τον εαυτό της μία φορά κάθε 31 ώρες και 28 λεπτά, μία αργή περιστροφή για αστεροειδή.

Παραπομπές
----------

1. ↑  *JPL Small-Body Database*. 2000112.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 111 Άτη | 112 Ιφιγένεια | 113 Αμάλθεια |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ένα **χόμπλι**, **ναντ** ή **μάγκανι** ορίζεται ως ένα σύμπλεγμα συνένωσης χωριών που διοικούνται μαζί για φορολογικούς σκοπούς και για σκοπούς κατοχής της γης στις πολιτείες της Καρνάτακα και Άντρα Πραντές, Ινδία. Αυτή η συνένωση χωριών δημιουργήθηκε κυρίως για τον εξορθολογισμό της συλλογής των φόρων και τη συντήρηση των αρχείων γης από το τμήμα εσόδων του κράτους. Κάθε χόμπλι αποτελείται από πολλά χωριά και αρκετά χόμπλι μαζί αποτελούν ένα *ταλούκ*. Τα χόμπλι υποδιαιρούνται περαιτέρω σε κύκλους εσόδων ή μπλοκ εσόδων γνωστά ως **φιρκά** ή **φουτ μάγκανι**.

Παραπομπές
----------

1. ↑  Mandelbaum, David Goodman (1970). *Society in India: Change and continuity*. **2**. Berkeley, California: University of California Press. σελ. 385, note 3. ISBN 978-0-520-01634-7.
2. ↑  Rice, Benjamin Lewis (1897). *Mysore: Mysore, by districts*. Mysore: A Gazetteer Compiled for Government, volume 2 (revised έκδοση). Westminster, England: A. Constable. σελ. 555.
3. ↑  Grover, Verinder, επιμ. (1996). *Encyclopaedia of India and her states: Indian federalism and centre-state relations*. **3**. New Delhi: Deep & Deep. σελ. 340. ISBN 978-81-7100-722-6.
4. ↑  Kulkarni, Krishnarao Ramrao (1962). *Theory and practice of co-operation in India and abroad*. **3**. Bombay: Co-operators' Book Depot. σελ. 274.
5. ↑  ([[#CITEREF|]])
Η **AMP** (αρχικά ακρώνυμο του *Accelerated Mobile Pages* - *Προφορτωμένες Σελίδες για Κινητά* αλλά πλέον αυτόνομος όρος) είναι ένα ανοικτού κώδικα πρότυπο αποκλειστικά για σελίδες που προβάλλονται σε mobile συσκευές από την Google που σχεδιάστηκε ως ανταγωνιστής του προτύπου Instant Articles.

Ιστορία
-------

### Ανακοίνωση και έναρξη

Το πρότυπο AMP ανακοινώθηκε από την Google στις 7 Οκτωβρίου, 2015 μετά από συζητήσεις με τους εταίρους της στην Ευρωπαϊκή Ψηφιακή Νέα Πρωτοβουλία (DNI), και με άλλους εκδοτικούς οίκους και εταιρείες τεχνολογίας από όλο τον κόσμο, με σκοπό τη βελτίωση της εμπειρίας των χρηστών από mobile συσκευές. Περισσότεροι από 30 εκδότες και εταιρείες τεχνολογίας (συμπεριλαμβανομένων των Twitter, Pinterest, LinkedIn και WordPress) είχαν αρχικά ανακοινωθεί ως συνεργάτες της Google για την ανάπτυξη του προτύπου AMP.

Οι Προφορτωμένες Σελίδες για Κινητά εμφανίστηκαν για πρώτη φορά σε χρήστες του Διαδικτύου τον Φεβρουάριο του 2016, όταν η Google άρχισε να δείχνει AMP εκδόσεις αντί των παραδοσιακών html ιστοσελίδων στα αποτελέσματα αναζήτησης χρηστών mobile συσκευών.

### Ανάπτυξη και επέκταση

Τον Φεβρουάριο του 2017, ένα χρόνο μετά τη δημόσια έναρξη του προτύπου, η Adobe δημοσίευσε έρευνα στην οποία παρουσίαζε ότι οι AMP σελίδες αντιπροσώπευαν το 7% του συνολικού web traffic για τους κορυφαίους εκδότες διαδικτύου στις Ηνωμένες Πολιτείες.

Τον Μάιο του 2017, η Google ανέφερε ότι 900,000 web domains έχουν υιοθετήσει το πρότυπο δημοσιεύοντας ποιοτικές AMP σελίδες, με περισσότερες από δύο δισεκατομμύρια AMP σελίδες να δημοσιεύονται σε παγκόσμιο επίπεδο.

Τον Ιούνιο του 2017 το Twitter ξεκίνησε να δέχεται και να αναγνωρίζει links προς AMP σελίδες από τις iOS και Android εφαρμογές του.

Αναφορές
--------

1. ↑  «AMP Conf Keynote» (στα αγγλικά). April 19, 2019. .
2. ↑  Dieter Bohn (2 Αυγούστου 2016). «Google's Instant Articles competitor is about to take over mobile search». The Verge. Ανακτήθηκε στις 25 Μαΐου 2017.
3. ↑  «Google AMP: One Year Later | Adobe» (στα αγγλικά). *Digital Marketing Blog by Adobe*. 2017-02-23. Αρχειοθετήθηκε από το πρωτότυπο στις 2017-09-03.. Ανακτήθηκε στις 2017-08-31.
4. ↑  «Turbocharging AMP – AMP». *www.ampproject.org* (στα Αγγλικά). Αρχειοθετήθηκε από το πρωτότυπο στις 1 Σεπτεμβρίου 2017. Ανακτήθηκε στις 31 Αυγούστου 2017.
5. ↑  «Twitter ramps up AMP» (στα αγγλικά). *Search Engine Land*. 2017-07-07.. Ανακτήθηκε στις 2017-08-31.
Η **Λιβερία (Liberia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,662. Ανακαλύφθηκε το 1936 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την ομώνυμη χώρα της Αφρικής.

Εξαιτίας της μεγάλης εκκεντρότητας της τροχιάς της η Λιβερία κοντά στο περιήλιο εξέρχεται από τα εσώτατα όρια της Κύριας Ζώνης (προς την πλευρά του πλανήτη Άρη). Σημαντική επίσης είναι η κλίση της τροχιάς της Λιβερίας ως προς την εκλειπτική, πάνω από 26 μοίρες. Αμφότερα υποδηλώνουν μια κάπως ανώμαλη τροχιά, πιθανώς αποτέλεσμα κάποιας συγκρούσεως κατά το παρελθόν.

Φυσικά χαρακτηριστικά
---------------------

Τα κυρίως φυσικά χαρακτηριστικά της Λιβερίας είναι άγνωστα (η διάμετρος της πρέπει να είναι περίπου 11 χιλιόμετρα). Η Λιβερία περιστρέφεται γύρω από τον εαυτό της μία φορά κάθε 3 ώρες και 5 λεπτά, μια γρήγορη περιστροφή.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 1815 Μπετόβεν | 1816 Λιβερία | 1817 Κατάνγκα |
Η **24η Τεθωρακισμένη Ταξιαρχία** (1ο Σύνταγμα Ιππικού «Φλώρινα») είναι τεθωρακισμένη ταξιαρχία του Ελληνικού Στρατού. Εδρεύει στο Λιτόχωρο και εξαρτάται από το Δ΄ Σώμα Στρατού.

Ιστορία
-------

Η ταξιαρχία ιδρύθηκε τον Ιούλιο του 1960 στην Θεσσαλονίκη ως το 1ο Τμήμα Μάχης της 20ης Μεραρχίας Τεθωρακισμένων. Τον Σεπτέμβριο του 1971 μεταφέρθηκε στο Λιτόχωρο και στις 1 Ιανουαρίου 1979 προβιβάστηκε σε ανεξάρτητη Θωρακισμένη ταξιαρχία. Τον Δεκέμβριο του 2000, η ταξιαρχία έλαβε τον τιμητικό τίτλο "1ο Σύνταγμα Ιππικού *Φλώρινα*". Από τις 1 Απριλίου 2004 έως τις 26 Σεπτεμβρίου 2005 ήταν εξαρτώμενη από τη 2η Μηχανοκίνητη Μεραρχία Πεζικού, ενώ από τότε ανήκει στο Α΄ Σώμα Στρατού. Το 2014 η ταξιαρχία εντάχθηκε στην 2η Μηχανοκίνητη Μεραρχία Πεζικού.

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος Γ.Ε.Σ.
Η **Μπεττίνα (Bettina)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,58. Ανακαλύφθηκε το 1885 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από τη βαρόνη Μπεττίνα φον Ρότσιλντ, σύζυγο του εξέχοντα Βιεννέζου τραπεζίτη Άλμπερτ Σάλομον φον Ρότσιλντ, ο οποίος είχε αγοράσει τα δικαιώματα ονοματοδοσίας του αστεροειδούς από τον Παλίζα έναντι 50 λιρών.

Φυσικά χαρακτηριστικά
---------------------

Η μέση διάμετρος της Μπεττίνας εκτιμάται σε 80 ως 86 χλμ. Ο φασματικός της τύπος είναι **M** (μεταλλικός), ενώ το γεωμετρικό άλβεδό της είναι 0,258. Η Μπεττίνα περιστρέφεται γύρω από τον εαυτό της μία φορά κάθε 5 ώρες και 3,2 λεπτά.

Παραπομπές
----------

1. ↑  *JPL Small-Body Database*. 2000250.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 249 Ίλσε | 250 Μπεττίνα | 251 Σοφία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Μελίβοια (Meliboea)** είναι ένας μεγάλος αλλά σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,05. Ανακαλύφθηκε το 1874 από τον Αυστριακό αστρονόμο Γιόχαν Παλίζα, που παρατηρούσε από το Πόλα της Γιουγκοσλαβίας, και έλαβε το όνομα των ομώνυμων προσώπων της ελληνικής μυθολογίας. Η Μελίβοια έδωσε το όνομά της, ως το μεγαλύτερο σώμα της, στην «Οικογένεια αστεροειδών της Μελίβοιας».

Φυσικά χαρακτηριστικά
---------------------

Η μέση διάμετρος της Μελίβοιας είναι 128,7 χλμ. Η μάζα της εκτιμάται σε 3,2 τετράκις εκατομμύρια τόνους. Η μέση επιτάχυνση της βαρύτητας στον ισημερινό της Μελίβοιας εκτιμάται σε 4,06 cm/sec², δηλαδή η βαρύτητα εκεί είναι 241 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 76,9 m/sec (277 χιλιόμετρα την ώρα).

Ο φασματικός τύπος της Μελίβοιας είναι **C** (ανθρακούχος). Η μέση θερμοκρασία στην επιφάνειά της εκτιμάται σε 115 βαθμούς Κελσίου κάτω από το μηδέν.

Η Μελίβοια περιστρέφεται γύρω από τον εαυτό της μία φορά κάθε 25 ώρες και 41 λεπτά, μία αρκετά αργή περιστροφή για αστεροειδή, ακόμα και μεγάλο.

Παραπομπές
----------

1. ↑  *JPL Small-Body Database*. 2000137.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 136 Αυστρία | 137 Μελίβοια | 138 Τολόζα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Με το όνομα **Υπερίων** είναι γνωστό το υψηλότερο εν ζωή δένδρο της Γης. Πρόκειται για μια σεκόια του είδους της *Σεκόια της αειθαλούς* (*Sequoia sempervirens*) που βρίσκεται στην Βόρεια Καλιφόρνια, στην περιοχή των εθνικών πάρκων Redwood National and State Parks (RNSP). Το ύψος του δένδρου φτάνει τα 115,61 μέτρα.

Το δένδρο ανακαλύφθηκε στις 25 Αυγούστου του 2006 από τους φυσιοδίφες Κρις Άτκινς (Chris Atkins) και Μάικλ Τέιλορ (Michael Taylor), σε μια απομακρυσμένη περιοχή των πάρκων. Ο δεύτερος είναι ο άνθρωπος που ανακάλυψε επίσης το δεύτερο και τρίτο υψηλότερο εν ζωή δένδρο του κόσμου, τα δένδρα *Ήλιος* και *Ίκαρος*. Η ακριβής θέση του δένδρου Υπερίων δεν έχει γίνει γνωστή, υπό τον φόβο μιας διαταραχής που θα προκαλούσε στο οικοσύστημα η αύξηση της ανθρώπινης παρουσίας. 

Το ύψος του δένδρου εκτιμήθηκε αρχικά στα 115,55 μέτρα από τον Στίβεν Σίλετ (Stephen Sillett), ερευνητή του Πολιτειακού Πανεπιστημίου Χούμπολτ στην Καλιφόρνια. Εκτιμάται πως ο συνολικό όγκος ξύλου του δένδρου φτάνει τα 530 κυβικά μέτρα ενώ η ηλικία του είναι μεταξύ 700 με 800 χρονών. Έρευνες έδειξαν πως το δένδρο θα μπορούσε να είχε ύψος 115,8 μέτρα, αλλά δρυοκολάπτες κατέστρεψαν την κορυφή του.

Παρά το ύψος του, ο Υπερίων δεν είναι το μεγαλύτερο σε μέγεθος εν ζωή δένδρο του κόσμου, αλλά ούτε και το μεγαλύτερο του είδους του. Το μεγαλύτερο δένδρο σε όγκο είναι η γιγαντιαία σεκόγια *Στρατηγός Σέρμαν* (*General Sherman*), του συγγενικού είδους *Σεκοϊάδενδρου του γιγαντιαίου (Sequoiadendron giganteum)*, με όγκο κορμού 1486,9 κυβικά μέτρα. Ως μεγαλύτερα δένδρα του είδους της *Σεκόγιας της αειθαλούς* μπορούν να θεωρηθούν, ανάλογα με τον τρόπο μέτρησης (σύνολο ξύλου ή μέγεθος κεντρικού κορμού), τα δένδρα *Χαμένος Μονάρχης* (*Lost Monarch*) και *Ντελ Νόρτε Τάιταν* (*Del Norte Titan*). 

Το National Geographic δημοσίευσε τον Ιανουάριο του 2006 ένα βίντεο με την ανακάλυψη και τον υπολογισμό του ύψους του δένδρου. Τον Φεβρουάριο του 2012 το δένδρο παρουσιάστηκε στο ντοκιμαντέρ του BBC Radio 4 *James and the Giant Redwoods*, του Τζέιμς Άλντρεντ (James Aldred).

Παραπομπές
----------

1. ↑  Earle, CJ (2011). «Sequoia sempervirens». *The Gymnosperm Database*. Ανακτήθηκε στις 8 Δεκεμβρίου 2012.  (Αγγλικά)
2. ↑  Preston, Richard (9 Οκτωβρίου 2006). «Tall for its age - Climbing a record breaking redwood» (PDF). *The New Yorker* (στα Αγγλικά). Ανακτήθηκε στις 28 Φεβρουαρίου 2019.
3. ↑  Preston, R (2007). *The Wild Trees: A Story Of Passion And Daring*. Allen Lane Publishers. σελ. 284. ISBN 978-0-8129-7559-8.  (Αγγλικά)
4. ↑  Martin, G (29/9/2006). «World's tallest tree, a redwood, confirmed». *SFGate*.. Ανακτήθηκε στις 8 Δεκεμβρίου 2012.  (Αγγλικά)
5. ↑  Video: World's Tallest Tree Towers Over California - National Geographic
6. ↑  «James and the Giant Redwoods - Part One». *BBC Radio 4*. BBC. Ανακτήθηκε στις 8 Δεκεμβρίου 2012.

Εξωτερικός σύνδεσμοι
--------------------

* Hyperion Redwood: More Information Arborist M.D. Vaden's Hyperion page with clues
* Complete Tallest Redwoods List: with Hyperion & other tall trees of the world
Οι **χώρες Α8**, επίσης γνωστές ως **ΕΕ8**,[1] είναι μια ομάδα οκτώ από τις 10 χώρες που προσχώρησαν στην Ευρωπαϊκή Ένωση κατά τη διεύρυνση της το 2004. Συνήθως ομαδοποιούνται χωριστά από τα άλλα δύο μέλη που προσχώρησαν στην ένωση το 2004, την Κύπρο και τη Μάλτα, λόγω του σχετικά χαμηλότερου κατά κεφαλήν εισοδήματος σε σύγκριση με το μέσο όρο της ΕΕ.[2] Οι χώρες ήταν οι παρακάτω:

* Τσεχία
* Εσθονία
* Ουγγαρία
* Λετονία
* Λιθουανία
* Πολωνία
* Σλοβακία
* Σλοβενία

Ένας συγκεκριμένος λόγος για την ομαδοποίηση των χωρών Α8 ήταν η προσδοκία ότι θα ήταν η προέλευση ενός νέου κύματος αύξησης της μετανάστευσης σε πλουσιότερες Ευρωπαϊκές χώρες.[2] Στη συνέχεια όντως αποδείχτηκε ότι από εκεί θα ερχόταν ένα νέο κύμα μετανάστευσης, με πολλούς μετανάστες να ταξιδεύουν από τις χώρες αυτές σε πλουσιότερες χώρες εντός της ΕΕ.

Παραπομπές
----------

1. ↑
2. 1 2  «Who are the "A8 countries"?». BBC News. 24 April 2005.. Ανακτήθηκε στις 27 April 2015.
Ομοσπονδιακό Κονσερβατόριο «Ν.Α. Ρίμσκι-Κορσάκοφ» στην Αγία Πετρούπολη
**Ωδείο**, (παλαιότερα *κονσερβατόριον*), εκ της ιταλικής *conservatorio*, ή (από το γαλλικό) *conservatoire* χαρακτηρίζεται οποιαδήποτε ανώτερη σχολή, κολλεγιακή ή πανεπιστημιακή, στην οποία διδάσκονται όλοι οι κλάδοι της μουσικής. Παρότι στις περισσότερες χώρες ο όρος χρησιμοποιείται συχνά για να περιγράψει κάθε μουσική σχολή αδιακρίτως, υφίστανται εντούτοις διαφορές ανάμεσα στο ωδείο, τη μουσική σχολή, την ωδική σχολή, την ακαδημία μουσικής, το μουσικό κολλέγιο και την πανεπιστημιακή μουσική σχολή. Χονδρικά, η διαφορά εστιάζεται στο ότι τα ωδεία και οι ακαδημίες προσανατολίζονται στην εκτελεστική πρακτική της μουσικής (μουσικά όργανα, ωδική), ενώ τα πανεπιστήμια και τα κολλέγια στην θεωρητική της κατεύθυνση.

Αρχικά όμως, πριν ακόμα δημιουργηθούν τέτοιες σχολές, κονσερβατόρια λέγονταν διάφορα ορφανοτροφεία ή άσυλα απροστάτευτων παιδιών. Όσοι οικότροφοι αυτών των ιδρυμάτων έδειχναν δείγματα εξαιρετικών επιδόσεων στη μουσική τελειοποιούνταν σε ειδικά τμήματα, μέσα σ΄ αυτά τα άσυλα. Τελικά με το χρόνο στα ιδρύματα αυτά γίνονταν ευπρόσδεκτα μόνο παιδιά που έδειχναν παραπάνω προσόντα με συνέπεια ν΄ αναδειχθούν αυτά σε σχολές υψηλών απαιτήσεων με τελική εξειδίκευση του όρου μόνο για τέτοιες σχολές.

Ορισμένα περίφημα ωδεία ανά τον κόσμο περιλαμβάνουν αυτά του Παρισιού, της Αγίας Πετρούπολης καθώς και το αρχαίοτερο του κόσμου, την *Ακαδημία Μουσικής της Αγίας Καικιλίας* στη Ρώμη. Στην Ελλάδα τα γνωστότερα τέτοια ιδρύματα περιλαμβάνουν το Ωδείο Αθηνών, το Εθνικό Ωδείο και το Κρατικό Ωδείο Θεσσαλονίκης.

Πηγές
-----

* *Νεώτερον Εγκυκλοπαιδικόν Λεξικόν Ηλίου*, τόμ. 11ος, σελ. 175
Ο **Χένρι βαν Ντάικ** (*Henry L. Van Dyke, Jr.* ; 1928 – 22 Δεκεμβρίου 2011) ήταν Αμερικανός μυθιστοριογράφος, εκδότης, καθηγητής και μουσικός.

Βιογραφία
---------

Γεννήθηκε στο Άλεγκαν του Μίσιγκαν, από οικογένεια ακαδημαϊκών. Πέρασε την παιδική ηλικία του στο Μοντγκόμερι της Αλαμπάμα όπου ο πατέρας του δίδασκε στο Alabama State Teachers College.

Επέστρεψε στο Μίσιγκαν για την δευτεροβάθμια εκπαίδευση και τα αρχικά όνειρά του ήταν να γίνει πιανίστας. Εκείνη την εποχή, επρόκειτο για μια αρκετά δύσκολη δουλειά για να την πραγματοποιήσει ένας αφρο-αμερικανός, συνεπώς σπούδασε δημοσιογραφία στο University of Michigan-Ann Arbor. Ωστόσο, δεν εγκατέλειψε ποτέ το πιάνο και το εξασκούσε για την υπόλοιπη ζωή του, αριστεύοντας την ήδη εξαιρετική τεχνική του.

Προσωπική ζωή
-------------

Χένρυ βαν Ντάικ (1962)   
Φωτογράφος : Carl Van Vechten 
Ο βαν Ντάικ είχε αποκτήσει αρκετές φιλίες που ανήκαν σε όλες τις φυλετικές και κοινωνικές τάξεις, συμπεριλαμβανομένων του Carl Van Vechten, ο οποίος τον φωτογράφιζε, την συγγραφέα Iris Murdoch, την οποία επισκέφτηκε στην βόρεια Γαλλία, την Patricia Neal, την οποία πήγε στο Carlyle για να ακούσει τον Bobby Short, τον Gore Vidal και τον βασιλιά Edward Montagu. Στον βαν Ντάικ άρεσε επίσης να περιγράφει την σχέση του με τις τραγουδίστριες της όπερας Jessye Norman και Leontyne Price.

Πέρα από την όπερα, τα μουσικά ενδιαφέροντά του ήταν ευρεία και ποίκιλαν από τον Brahms μέχρι τον Scriabin της τζαζ μουσικής.

Βραβεία
-------

Ο βαν Ντάικ κέρδισε μια υποτροφία Guggenheim το 1971 και το 1974, ένα βραβείο Richard Rodgers από την Αμερικανική Εταιρεία Τεχνών και Γραμμάτων.

Θάνατος
-------

Πέθανε από ανακοπή καρδιάς στις 22 Δεκεμβρίου 2011, στο νοσοκομείο Mary Manning Walsh Nursing Home.

Εργογραφία
----------

### Φαντασία

* *Ladies of the Rachmaninoff Eyes* (Farrar, Straus and Giroux, 1965)
* *Blood of Strawberries* (Farrar, Straus and Giroux, 1969)
* *The Dead Piano* (Farrar, Straus and Giroux,1971, reprinted by W. W. Norton, 1997)
* *Lunacy and Caprice* (W.W. Norton and Company 1987, Ballantine Books, 1987)

Παραπομπές
----------

1. 1 2  *Freebase Data Dumps*. Google.
2. ↑  (Αγγλικά) *SNAC*. w68w5wd9. Ανακτήθηκε στις 9  Οκτωβρίου 2017.
3. ↑  (Αγγλικά) *Guggenheim Fellows database*. henry-l-van-dyke-jr.

Πηγές
-----

* Granville Hicks, "Literary Horizons", *Saturday Review*, January 4, 1969, p. 93.
* Edward G. McGhee, "Henry Van Dyke", in *DLB*, vol. 33, Afro-American
* Thadious M. Davis and Trudier Harris (eds), *Fiction Writers after 1955*, 1984, pp. 250–255
* William L. Andrews, Frances Smith Foster and Trudier Harris (eds), *The Concise Oxford Companion to African American Literature*, Oxford University Press (2001)
* Robert Fleming, *The African American Writer's Handbook: How to Get in Print and Stay in Print* (African-American author profiles, p. 242)

Εξωτερικοί σύνδεσμοι
--------------------

* Πολυμέσα σχετικά με το θέμα  Henry Van Dyke (novelist) στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 53334688
* LCCN: n91104744
* ISNI: 0000 0000 7832 8293
* SUDOC: 032493835

 |

 |
Το ***Age of Unreason*** είναι το 17ο στούντιο άλμπουμ του αμερικανικού συγκροτήματος Bad Religion, το οποίο κυκλοφόρησε στις 3 Μαΐου 2019. Είναι το πρώτο στούντιο άλμπουμ του συγκροτήματος που περιέχει τον κιθαρίστα Μάικ Ντίμκιτς και τον ντράμερ Τζέιμι Μίλερ, αντικαθιστώντας τους Γκρεγκ Χέτσον και Μπρουκς Γουόκερμαν αντίστοιχα. Επίσης παρήχθη από τον Κάρλος ντε λα Γκάρζα, αντικαθιστώντας τον Τζο Μπαρέσι που είχε παραγάγει, μιξάρει ή εργαστεί σε κάθε άλμπουμ των Bad Religion από το *The Empire Strikes First* του 2004. Ωστόσο ο Μπαρέσι μίξαρε το "The Kids Are Alt-Right", σινγκλ που κυκλοφόρησε το 2018.

Η κυκλοφορία του *Age of Unreason* σηματοδοτεί το μεγαλύτερο κενό στην καριέρα των Bad Religion καθώς το προηγούμενο άλμπουμ, το *True North*, κυκλοφόρησε τον Ιανουάριο του 2013. Τα σινγκλ του άλμπουμ περιλαμβάνουν τα "My Sanity", "Chaos from Within" και "Do the Paranoid Style".

Παραπομπές
----------

1. ↑  «Bad Religion – "Do The Paranoid Style"». 26 Μαρτίου 2019. Ανακτήθηκε στις 26 Μαρτίου 2019.
2. 1 2  «BAD RELIGION To Release 'Age of Unreason' Album in May». *Blabbermouth.net*. 26 Φεβρουαρίου 2019. Ανακτήθηκε στις 26 Φεβρουαρίου 2019.
Το **Χαγανάτο των Αβάρων** ήταν ένα Αβαρικό νομαδικό κράτος που ιδρύθηκε το 535 από τον Μπαγιάν Α´ και διαλύθηκε από τους Φράγκους και τους Βούλγαρους το 810 ενώ όμως υπήρχαν Άβαροι μέχρι το 871. Το Χαγανάτο των Αβάρων, αρχικά δημιουργήθηκε στην περιοχή της Κριμαίας και της Ανατολικής Ευρώπης αλλά λόγω του κινδύνου των Ουράνιων Τούρκων μεταφέρθηκε προς τα Βαλκάνια και τον Δούναβη.

Το 535 με την ίδρυση του Χαγανάτου από τον Μπαγιάν Α´, κατάκτησαν πολλές Ουννικές ομάδες και τους Γέπιδες αλλά ο κίνδυνος από τους Φράγκους και τους Ουράνιους Τούρκους γρήγορα φάνηκε. Ενώ το 558 οι Άβαροι με τους Βυζαντινούς εξαγόρασαν την ειρήνη, μεταφέρθηκαν στην Παννονία λόγω του κινδύνου των Ουράνιων Τούρκων. Το 568 οι Άβαροι κατέκτησαν την Δαλματία αποκόπτοντας την επικοινωνία της Βυζαντινής Αυτοκρατορίας με τις Βυζαντινές κτήσεις στην Ιταλική Χερσόνησο. Έτσι ξέσπασε ο Βυζαντινοαβαρικός πόλεμος του 570-574 όπου οι Άβαροι ηττήθηκαν σε κάποια μάχη στην Θράκη από τον αυτοκράτορα Ιουστίνο Β´ χάνοντας τα σύνορα στα νότια Βαλκάνια. Μετά από άλλη μια ήττα στις εκστρατείες του αυτοκράτορα Μαυρίκιου, σύναψαν ξανά ειρήνη το 598. Το 610 οι Άβαροι αποκτούν ελευθερία κινήσεων σε όλα τα Βαλκάνια. Το 626 μαζί με τους Πέρσες, πολιορκούν την Κωνσταντινούπολη αλλά το αποτέλεσμα ήταν μάταιο κι έτσι αποσύρθηκαν πίσω στην Παννονία. Το 810, οι Φράγκοι με τον Καρλομάγνο και η Πρώτη Βουλγαρική Αυτοκρατορία με τον Κρούμο κατατροπώνουν το Χαγανάτο των Αβάρων και μοιράζονται ανάλογα τα εδάφη. Ωστόσο μέχρι το 871 υπήρχαν πολλοί Άβαροι που από εκεί και πέρα διασκορπίστηκαν.

Εδαφική δραστηριότητα των Αβάρων
--------------------------------
Η **Εταιρία Κληρονομιάς των Προπατόρων** (στα γερμανικά: "**Ahnenerbe**") ήταν παρακλάδι της εταιρείας της Θούλης η οποία δημιουργήθηκε περί το 1935 και αρχικά καθοδηγούνταν από τον συνεργάτη του στρατηγού Κάρλ Χαουσχόφερ.

Έμβλημα της Ahnenerbe
Η Ahnenerbe αναγνωρίστηκε επίσημα από τον Χάινριχ Χίμλερ και ανήκε διοικητικά στην Ές-Ές. Ο σκοπός της ήταν να ερευνήσει και να τεκμηριώσει τις ιδεολογικές θέσεις του Εθνικοσοσιαλισμού μέσα από επιστημονικά πορίσματα. Η Ahnenerbe με την στήριξη της Ές-Ές και του ίδιου του Αδόλφου Χίτλερ ανέπτυξε δραστηριότητα σε μεγάλη κλίμακα.

Οργάνωση
--------

Η Εταιρία Κληρονομιάς των Προπατόρων αποτελούνταν από 46 συνολικά τομείς. Οι επικεφαλής και υπεύθυνοι του κάθε τομέα ήταν επιστήμονες με πολύ σοβαρή κατάρτιση και ερευνητές σε διάφορους άλλους τομείς όπως Ανθρωπολογία, Ψυχολογία, Ιστορία, Βιολογία, Ιατρική και άλλα. Έτσι δεκάδες ιδρύματα λειτουργούσαν υπό την σκέπη της παράγοντας ένα σημαντικό έργο. Ως έδρα η Εταιρία Κληρονομικότητας Προπατόρων είχε είτε το Βερολίνο είτε την έδρα της Ές-Ές στο κάστρο Βέβελσμπουργκ, στο οποίο βρίσκονταν 12.000 τόμοι σπάνιων βιβλίων που κατά την Ahnenerbe απεδείκνυαν την ανωτερότητα της Λευκής Φυλής όπως και άλλο υλικό.

Έρευνες
-------

Οι έρευνες τις οποίες έκανε η Ahnenerbe ήταν πολύμορφες και ξεκινούσαν από έρευνες για την εύρεση του  Άγιου Δισκοπότηρου μέχρι και την αναζήτηση της προελεύσεως των Αρίων. Μετά το 1939, η Ahnenerbe διεύρυνε την έρευνά της και στης χώρες οι οποίες τελούσαν υπό κατοχή. Σκοπό είχαν να ερευνήσουν και να εξετάσουν αρχαιολογικά μνημεία, ιστορικά κειμήλια και έργα τέχνης πολλά εκ των οποίων πολλά μεταφέρθηκαν είτε στο Βερολίνο είτε στην έδρα της Ές-Ές.

Μύηση Στην Ahnenerbe
--------------------

Χάινριχ Χίμλερ
Για να ενταχθεί ένας νέος αξιωματικός στην Ahnenerbe αρχικά παρακολουθούσε ειδικό σεμινάριο πολιτικής και ιδεολογικής αγωγής. Το σεμινάριο αυτό λάμβανε χώρα στα πλαίσια της επικείμενης ορκωμοσίας με έντονο το στοιχείο της άριας θρησκευτικότητας, αντλώντας θρησκευτικά στοιχεία από τους βόρειους λαούς. Πηγές υποστηρίζουν ότι επί πέντε μέρες λάμβανε χώρα ειδικό σεμινάριο του ίδιου του Χάινριχ Χίμλερ με απόλυτη περισυλλογή και με ασκήσεις για την πνευματικότητα και την περισυλλογή.

Μεταπολεμικά
------------

Μετά το τέλος του πολέμου φροντίστηκε να καταστραφούν όλα τα τεκμήρια και το έργο της Ahnenerbe. Τα περισσότερα στοιχεία και ανακαλύψεις σε διαφόρους τομείς καταστράφηκαν. Ο τότε διοικητής της Εταιρίας Κληρονομιάς Προπατόρων, καταδικάστηκε σε θάνατο και έτσι σβήστηκε κάθε ίχνος της. Σήμερα ό,τι διασώθηκε φυλάσσεται σε ειδικά αρχεία σε ένα ιδιαίτερο ομοσπονδιακό τμήμα και είναι αδύνατο για οποιονδήποτε έρθει σε επαφή και να πάρει πληροφορίες από το διασωθέν υλικό.

Δείτε επίσης
------------

1. Κοσμογονία του πάγου
2. Σκανδιναβική κοσμολογία

Παραπομπές
----------

1. www.russianbooks.org/montsegur/ahnenerbe.htm

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159404750
* LCCN: n2005042005
* GND: 1016863-1
* SUDOC: 085511986
* BNF: cb12742595v (data)

 |

 |
Το ***Ημερολόγιο ενός μάγου*** (πορτογαλικά: O Diario de um Mago‎) είναι αυτοβιογραφικό μυθιστόρημα του βραζιλιάνου συγγραφέα Πάολο Κοέλιο. Το μυθιστόρημα επίσης έχει δημοσιευθεί υπό τον τίτλο «Προσκύνημα».

Το βιβλίο είναι η περιγραφή του ταξιδιού του Κοέλιο στη θρυλική Διαδρομή του αγίου Ιακώβου, την οποίο έχουν διανύσει εκατομμύρια προσκυνητές από την εποχή του μεσαίωνα. Στην αναζήτησή συναντά μυστικιστικούς αγωγούς και δαιμονικούς αγγελιοφόρους, κατανοεί τη φύση της αλήθειας για την απόκτηση της Δύναμης, εξοικειώνεται με ασκήσεις-τελετές του μυστικιστικού Τάγματος RAM. Το *Ημερολόγιο* *ενός Μάγου* καταλαμβάνει μια σημαντική θέση στη διαμόρφωση του Κοέλιο ως συγγραφέα. Αν και είναι το πρώτο του βιβλίο, δεν θεωρείται κατώτερο από τον *Αλχιμιστή* σε θέμα βάθους και αναζήτησης νοήματος.

Το 1986, όταν ο Κοέλιο έκανε το προσκύνημα, στον δρόμο του Αγίου Ιακώβου είχαν περάσει μόλις 400 άτομα. Ένα έτος μετά τη δημοσίευση του βιβλίου η Διαδρομή είχε πάνω από μισό εκατομμύριο προσκυνητές.

Σύνδεσμοι
---------

* Το επίσημο BLOG του Paulo Coelho
* Η επίσημη ρωσική ιστοσελίδα του Paulo Coelho
O **Τσιπριάνο Μέρα**(-1975) ήταν Ισπανός αναρχικός και δούλευε ως κτίστης. Διακρίθηκε ως στρατιωτικός ηγέτης στον Ισπανικό Εμφύλιο, ενώ στη τελική φάση του πολέμου έπαιξε σημαντικό ρόλο στο πραξικόπημα εναντίον της κυβέρνησης του Χουάν Νεγρίν. Συνελήφθη στην Ισπανία και εξορίστηκε.

Πρώτα χρόνια
------------

Ήταν συνδικαλιστής της αναρχικής CNT και έπαιξε σημαντικό ρόλο στην αντιμετώπιση των πραξικοπηματιών το καλοκαίρι του 1936.

Στην αρχή του πολέμου έλεγχε τις αναρχικές πολιτοφυλακές που είχαν cheka το Σινεμά Europa.

Ισπανικός Εμφύλιος
------------------

Στο πόλεμο έγινε ο πιο αναγνωρισμένος αναρχικός στρατιωτικός διοικητής με πολλές στρατιωτικές επιτυχίες, αν και ήταν από τους μεγαλύτερους σε ηλικία αναρχικούς. Αναφέρεται, ότι είχε προτείνει στον Μπουεναβεντούρα Ντουρρούτι λίγο πριν τον θάνατο του, ότι "*η αυτοπειθαρχεία δεν είναι αρκετή, και πρέπει να εφαρμοστεί ο στρατιωτικός νόμος δια της επιβολής βίας*". Ο Μέρα αρχικά δήλωνε υπακοή μόνο τις εντολές της CNT, αλλά σταδιακά αποδέχτηκε την αναγκαιότητα της στρατικοποίησης.

### Επιτυχίες

Λόγω των πολλών επιτυχιών του πήρε προαγωγή μέχρι και τον βαθμό του αντισυνταγματάρχη του Δημοκρατικού Στρατού. Ειδικότερα, έπαιξε κομβικό ρόλο στην αντιμετώπιση των Ιταλών συμμάχων των εθνικιστών, στη μάχη της Γκουανταλαχάρας καθώς και είχε πλήρη αναγνώριση της αξίας του από τους ανωτέρους του.

### Πραξικόπημα

Είχε κομβικό ρόλο στο πραξικόπημα εναντίον της κυβέρνησης του Χουάν Νεγρίν το 1939.

Ο αναρχικός Τσιπριάνο Μέρα. Διέπρεψε στα πεδία των μαχών ως στρατιωτικός διοικητής. Είχε προτείνει την εφαρμογή του *manu militari* στον Ντουρρούτι

Εξορία, σύλληψη
---------------

Μετά το πόλεμο πήγε στη Νότια Αφρική και μετά γύρισε, συνελήφθη και καταδικάστηκε σε θάνατο στην Ισπανία. Απελευθερώθηκε το 1946. Λόγω της συμμετοχής του στο στο πραξικόπημα αλλά και της μικρής φυλάκισης του (πιθανότατα και λόγω της συμμετοχής στο πραξικόπημα εναντίον του Νεγρίν), οι κομμουνιστές συγγραφείς τον κατηγόρησαν για διάφορες πράξεις του.

Πηγές
-----

* Preston, Paul (2013). *The Spanish holocaust : inquisition and extermination in twentieth-century Spain*. London: HarperPress. ISBN 978-0-00-638695-7. OCLC 810945953.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 126250859.
2. ↑  «Diccionario biográfico español» (Ισπανικά) Real Academia de la Historia. 2011. 12654/cipriano-mera-sanz. Ανακτήθηκε στις 9  Οκτωβρίου 2017.
3. ↑  Ανακτήθηκε στις 14  Ιουνίου 2019.
4. ↑  Preston 2013, σελ. Κεφάλαιο Revolutionary Terror in Madrid.
5. ↑  McLauchlin 2013, σελ. 129.
6. ↑  Alpert 2013, σελ. 130.
7. 1 2 3  Alpert 2013, σελ. 141.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 15905220
* LCCN: n80089628
* ISNI: 0000 0000 8095 6379
* GND: 131522582
* SUDOC: 100497047
* BNF: cb126250859 (data)
* BNE: XX1029725

 |

 |